Fyrsta óformlega sprenging við Vaðlaheiðargöng var framkvæmd í vikunni . Eins og gefur að skilja er ávallt mikil eftirvænting í hugum þeirra sem koma að framkvæmdum sem þessari , að heyra fyrstu sprenginguna . Á föstudaginn í næstu viku fer síðan fram formleg sprenging en þá mun ráðherra mæta á svæðið og sjá um sprenginguna . Jarðgangaborinn sem notaður er við verkið kemur frá Finnlandi og er af Sandvik gerð . Alls vinna nú um 30 starfsmenn við verkið en verða allt að 60 þegar mest verður . Vinnubúðir fyrir starfsmenn , sem koma langt að , verða staðsettar Eyjarfjarðarmegin en þar er húsrými fyrir um 30 starfsmenn ásamt skrifstofum og mötuneyti . Í upphafi verður einungis borað Eyjafjarðarmengin en næsta vor er ráðgert að hefja borun Fnjóskadalsmegin . Borun lýkur í september 2015 og verkinu í heild lýkur í desember 2016 .